SØGER  LÆRDOM  VED  LÆSNING  OG  VED  TRO 


NUMMER    18 


15.  SEPTEMBER  1927 


76.  AARGANG 


DR.  JAMES  E.  TALMAGE  AF  DE  TOLVS 
RAAD  I  KØBENHAVN. 


Den  Danske  Mission  havde  den  Ære  og  store  Glæde  at  have 
Præsidenten  over  den  Europæiske  Mission  Dr.  James  E.  Tal- 
mages Besog  de  sidste  Dage  i  August,  samtidig  var  alle  Mis- 
sionærerne i  Missionen  til  Stede,  og  en  behagelig  samt  nyttig 
Tid  blev  tilbragt. 

Søndag  den  28.  August  overværede  Præsidenten  Køben- 
havns Grens  Søndagsskole,  hvor  han  efter  endt  Undervisning 
holdt  en  meget  opmuntrende  Tale  til  de  tilstedeværende 
Voksne  og  Børn. 

Samme  Dags  Eftermiddag  Kl.  21/2  blev  der  under  Distrikts- 
præsident  N.  J.  Larsens  Ledelse  afholdt  et  Møde,  i  hvilket 
Taler  blev  holdt  af  Præs.  Hans  Andersen,  Aarhus,  Præs.  N.  P. 
Rasmussen,  Aalborg,  Præs.  Leonel  Danielsen,  Malmø,  og 
Præs.  N.  J.  Larsen,  København.  Dernæst  talte  Dr.  Talmage 
over  Emnet:  »Hvad  forstaar  man  ved  et  Vidnesbyrd?«  Taleren 
besvarede  dette  ved  at  sige,  at  det  er  en  Overbevisning  om, 

at  der  eksisterer  en  Gud,  og  at  Jesus  Kristus  er  Guds  Enbaarne 
Søn,  samt  at  Joseph  Smith  er  en  Guds  Profet,  og  at  Herren 
aabenbarede  sig  til  ham.  Dr.  Talmage  bar  sit  Vidnesbyrd  om 
Sandheden  heraf.  »I,  mine  Tilhørere,«  sagde  Taleren,  »har 
Ret  til  at  kende  mit  personlige  Vidnesbyrd  som  en  Herrens 
Apostel,«  og  bar  derefter  et  kraftigt  Vidnesbyrd  om  Kirkens 
Oprettelse  i  Kristi  Dage,  dens  Tilintetgørelse  og  dens  Gen- 
oprettelse ved  Profeten  Joseph  Smith  i  denne  Uddeling.  »Der 
kan  spørges,«  sagde  Taleren,  »hvorledes  jeg  har  faaet  dette 
Vidnesbyrd  og  denne  Kundskab;  mit  Svar  er,  at  jeg  har  faaet 
det  ved  at  bede,  som  Apostelen  Jakob  siger,  men  jeg  kan  ikke 
give  dette  Videsbyrd  til  andre,  enhver  raaa  selv  søge  at  faa 
et.«  Præsidenten  bad  sluttelig,  at  de,  der  har  annammet  Evan- 
geliet, maatte  bevare  det  Vidnesbyrd,  Herren  har  givet  dem, 
og  bad  Gud  velsigne  dem  alle  til  Trofasthed. 

Det  næste  Møde  afholdtes  om  Aftenen  Kl.  7.  En  Mængde 
prominente  Folk  samt  Referenter  fra  flere  Dagblade  havde 
givet  Møde  ifølge  Indbydelse  fra  Missionspræsidenten.  Lokalet 
var  aldeles  fyldt  af  opmærksomme  Tilhørere  af  saavel  frem- 
mede som  Kirkens  Medlemmer.  Missionspræs.  Joseph  L.  Pe- 
tersen, der  var  første  Taler,  omtalte  Missionsvirksomheden  i 
den  Danske  Mission,  hvilken  var  i  god  Gænge.  Han  henforte 
dernæst  sine  Bemærkninger  til  Kirkens  Oprettelse  i  Kristi 
Dage,  Frafaldet,  Evangeliets  Gengivelse  og  Kirkens  Oprettelse 
i  vore  Dage.  Omtalte  tillige  Indlemmelsesloven  ved  Daab  og 
Haandspaalæggelse  for  den  Hellig-Aands  Gave  af  dertil  be- 
myndigede Herrens  Tjenere  og  bar  sluttelig  sit  Vidnesbyrd 
om  Kirkens  Guddommelighed. 

Dernæst  talte  Dr.  Talmage  i  det  engelske  Sprog  over  Emnet: 
»Mormonismens  Filosofi«,  som  blev  oversat  til  Dansk  af 
Ældste  George  Phillip  Jensen.  Doktoren  paapegede  først,  at 
Navnet  »Mormon«  har  været  fejlagtigt  anvendt  om  Guds  Kirke 
og  Folk.  Dette  Navn  henfører  til  Mormons  Bog,  hvilken  i  1830 
for  første  Gang  blev  udgivet  i  det  moderne  Sprog.  Folket  foler 
sig  ikke  fornærmet  over,  at  dette  Navn  anvendes,  skont  de 

beklager  den  Misforstaaelse,  der  kan  opstaa  derved,  idet  det 
kan  let  blive  antaget,  at  Kirken  er  Mormons  Kirke.  Det  blev 
forklaret,  at  Mormon  var  en  af  Oldtidens  Historieskrivere  og 
en  Profet,  hvis  Nedskrivninger  forekommer  i  den  Bog,  der 
bærer  hans  Navn.  Taleren  forklarede,  at  Mormon  var  en 
Mand,  en  meget  dygtig  og  fremragende  Mand;  men  det  er  ikke 
hans  Kirke  mere  end  det  er  Joseph  Smiths  eller  Brigham 
Youngs  Kirke,  den  er  ikke  nogen  Mands  Kirke,  men  i  Virke- 
ligheden Jesu  Kristi  Kirke.  Filosofien  af  dens  Lærdomme  er 
sammenfattet  i  Navnet. 

Den  proklamerer  de  samme  Principper,  administrerer  de 
samme  Ordinancer  og  gør  Krav  paa  den  samme  Autoritet, 
der  kendetegnede  den  oprindelige  Kirke,  som  var  oprettet  af 
Jesus  Kristus  og  opbygget  af  hans  Apostle  i  gamle  Dage. 
Endog  medens  Apostlene  levede  og  administrerede  i  Kirken  i 
tidligere  Dage,  viste  der  sig  Tegn  til  Frafald,  det  store  Fra- 
fald, om  hvilket  Paulus  skriver,  at  det  var  allerede  begyndt 
ved  Slutningen  af  det  tredie  Aarhundrede  af  den  kristne  Era. 
Kirken  havde  ophørt  at  eksistere  paa  Jorden  som  en  gud- 
dommelig Institution  og  var  bleven  mere  en  menneskelig  Or- 
ganisation. Da  indtraadte  Historiens  mørke  Tidsalder  med 
præstelig  Misledelse.  De  almindelige  Folk  var  forbudt  endog 
at  læse  Skrifterne  paa  egen  Haand. 

Det  hellige  Præstedømme,  som  indeholder  Autoritet  og 
Myndighed  til  at  "tale  og  administrere  i  Herrens  Navn,  var 
borttaget  fra  Jorden.  Derfor  maatte  der  ske  en  Gengivelse,  en 
ny  Uddeling  fra  Himlene,  og  som  en  Forberedelse  for  denne 
store  og  herlige  Begivenhed  blev  Mænd  sendt  til  Jorden  for 
at  vække  de  sovende  Samvittigheder  hos  deres  Medmennesker 
og  opvække  et  Ønske  hos  dem  om  religiøs  Frihed  og  Frihed  til 
at  tilbede  og  holde  Andagt.  Iblandt  saadanne  Mænd  var  Lu- 
ther, Zvingli,  Huss  og  andre  Reformatorer,  som  var  gud- 
dommelig ledet  i  deres  store  Gerning. 

Den  nu  genoprettede  Kirke  erklærer,  at  i  Aaret  1820  var 
der  en  ung  Mand  Joseph  Smith,   som  levede  i  Staten  New 

York  i  de  Forenede  Stater,  som  modtog  en  personlig  Aaben- 
baring  af  Guddommen,  ved  hvilken  Gud  den  evige  Fader  og 
hans  Søn  Jesus  Kristus  aabenbarede  sig  til  den  unge  Mand 
og  derved  tilkendegav  deres  Personlighed  og  Egenskaber.  Ved 
Englebesog  i  den  nyere  Tid  blev  forst  det  mindre  Pra>ste- 
dømme,  kendt  som  det  Aaronske,  og  senere  det  hojere,  kendt 
som  det  Melkisedekske  Præstedomme  tildelt  ved  Ordination 
af  de  sidste  Dages  Profet.  I  Aaret  1830  blev  Jesu  Kristi  Kirke 
af  Sidste  Dages  Hellige  organiseret  paa  Jorden,  og  fra  den 
Tid  har  Verden  været  velsignet  med  Autoriteten,  ved  hvilken 
Daab  og  andre  Ordinancer  henhørende  til  Frelse  er  admini- 
streret med  bindende  Kraft. 

I  andre  tidligere  Uddelinger,  fortsatte  Dr.  Talmage,  har 
Herren  aabenbaret  sig  til  sine  Profeter,  og  saavel  Forstand 
som  Fornuft  er  højst  nødvendig  i  rationel  Filosofi,  og  den  for- 
langer, at  den  samme  Kurs  skal  blive  fulgt,  thi  ellers  er  Gud 
ikke  det  uforanderlige  Væsen,  som  Skrifterne  siger,  han  er. 
Betingelserne  for  Frelse,  Vilkaarene  for  Medlemsskab  i  Guds 
Rige  er  de  samme,  som  de  altid  har  været.  For  det  første,  Tro 
paa  vor  Herre  Jesus  Kristus  som  Frelser  og  Forløser  af  Men- 
neskeslægten, dernæst  Omvendelse,  hvilken  indbefatter  .en 
ægte  Omvendelse  fra  Synd,  derefter  Daab  ved  Neddypning 
i  Vand,  udført  af  en,  der  er  Indehaver  af  det  hellige  Præste- 
dømme, og  endelig  Haandspaalæggelse  for  den  Hellig  Aands 
Gave.  Dette  Rigets  Evangelium  er  blevet  prsediket  og  dets  Or- 
dinancer administreres  i  Dag  i  alle  Lande  som  et  Vidnesbyrd 
til  Nationerne  og  som  en  Forberedelse  for  Kristi  andet  Komme, 
hvilken  store  Begivenheds  Fuldbyrdelse  i  denne  Tid  er  nær 
for  Haanden. 

SAND  BØN. 

Af  Ældste  Nephi  Jensen,  Salt  Lake  City. 

Guds  Son,  den  største,  som  har  levet  paa  denne  Jord,  endte 
sit  Liv  med  en  Bon.  Ved  Slutningen  af  hans  herlige  Mission, 
forinden  han  opfo'r  til  Himlen,  velsignede  han  sine  Disciple. 

Manden  fra  Gallilæa  var  den  mest  ydmyge,  gudfrygtige  og 
bønfulde  blandt  alle  dodelige,  om  hvem  vi  har  nogen  Beret- 
ning. Vi  faar  en  Idé  om  hans  Ihærdighed  i  Bøn  i  Lukas  Evan- 
gelium 6:  12.,  hvor  der  staar  skrevet:  »Men  det  begav  sig  i  de 
Dage,  at  han  gik  ud  til  et  Bjerg  at  bede;  og  han  blev  der 
Natten  over  i  Bon  til  Gud.«  Vi  er  ikke  i  Tvivl  om  Hensigten 
med  hans  uafladelige  Bon  denne  Nat.  Det  er  tydeligt,  at  han 
bad  om  Inspiration  og  Vejledning  i  Udvælgelse  af  hans  tolv 
Apostle;  thi  vi  læser  i  det  samme  Kapitel  13.  Vers:  »Og  der 
det  blev  Dag,  kaldte  han  sine  Disciple  frem  og  udvalgte  tolv 
af  dem,  hvilke  han  kaldte  Apostle.« 

Forfatterne  af  Evangelierne  giver  os  en  Indsigt  i  den  aande- 
lige  Kraft  i  vor  Frelsers  Bonner.  Da  han  i  den  bitre,  mørke 
Nat  var  i  Gethsemane  Have,  hvor  det  tragiske  Forræderi  fandt 
Sted,  sagde  han  til  sine  Disciple:  »Min  Sjæl  er  ganske  bedro- 
vet indtil  Døden,  bliver  her  og  vaager  med  mig.  Og  han  gik 
lidt  frem,  faldt  paa  sit  Ansigt  og  bad  og  sagde:  Min  Fader! 
er  det  muligt,  da  gaa  denne  Kalk  fra  mig;  dog  ikke  som  jeg 
vil,  men  som  du  vil.«  (Matt.  26:  39,  39.)  Vi  læser  i  Luk.  22:  44.: 
»Og  der  han  var  i  Dødsangst,  bad  han  heftigere;  men  hans 
Sved  faldt  som  Bloddraaber  til  Jorden.«  Denne  godhjertede  og 
sagtmodige  Jesus  Kristus,  som  fremviste  for  Verden  det  smuk- 
keste Eksempel  paa  Gudfrygtighed  og  paa  at  bede,  befalede 
sine  Efterfølgere  at  bede.  I  en  af  hans  Taler  om  dette  Emne 
læser  vi:  »Men  han  sagde  dem  og  en  Lignelse  derom,  at  man 
bør  altid  bede  og  ikke  blive  træt.«  (Luk.  18:  1.)  Ved  en  anden 
Lejlighed  udtrykte  han  sig  mere  bestemt,  idet  han  sagde: 
»Derfor  vaager  og  beder  til  enhver  Tid,  at  I  kunne  agtes  vær- 


278 

dige  til  at  undfly  alle  disse  Ting,  som  skal  ske,  og  til  at  be- 
staa  for  Menneskenes  Søn.«  (Luk.  21:  36.) 

Ved  flere  Lejligheder  talte  han  om  Maaden,  hvorledes  vi 
skal  bede,  og  om  at  bede  med  den  rette  Aand.  Hans  Tale  til 
Farisæeren  og  Tolderen  giver  os  en  slaaende  Illustration  af 
Bønnens  sande  Aand.  Den  selvretfærdige  Farisæer  bad:  »Jeg 
takker  dig  Gud,  at  jeg  ikke  er  som  de  andre  Mennesker,  Rø- 
vere, Uretfærdige,  Horkarle  eller  som  denne  Tolder.  Jeg  faster 
to  Gange  om  Ugen  og  giver  Tiende  af  alt  det,  jeg  ejer.  Den 
ydmyge  Tolder,  der  stod  langt  borte,  slog  sig  for  sit  Bryst  og 
sagde:  Gud  være  mig  Synder  naadig.«  (Luk.  18:  11 — 13.)  I  sine 
Bemærkninger  om  de  to  Mænds  Bonner  sagde  Jesus,  at  Tol- 
derens Bøn  var  mere  retfærdig  end  Farisæerens;  thi  hvo  sig 
selv  ophøjer  skal  forneders,  og  hvo  sig  selv  fornedrer  skal  op- 
højes. (Luk.  18:  14.) 

I  Henhold  til  Mesterens  Lære  er  det  ikke  alene  nødvendigt 
at  bede  med  en  ydmyg  Aand;  men  for  at  blive  antaget  af  Her- 
ren maa  den,  som  beder,  have  det  Ønske  i  sit  Hjerte  at  til- 
give alle  Mennesker.  (Mark.  11:  24 — 25.)  Ydermere  maa  vi 
bede  med  en  hengiven  Aand.  Herrens  Bøn  i  Gelhsemane  Have 
giver  os  et  smukt  Eksempel  paa  fuldkommen  Lydighed  mod 
Guds  Vilje,  endog  i  den  mest  pinlige  Situation.  Endskønt  det 
kræves  af  os  at  bede  af  en  hengiven  Aand,  er  det  os  dog  til- 
ladt at  bede  vedblivende.  I  Sandhed,  naar  det,  vi  beder  om, 
er  værdigt,  da  er  det  i  sin  Orden  vedblivende  at  forsætte  med 
at  bede  Herren  om  det.  For  Eksempel,  om  visse  Velsignelser 
er  bleven  os  lovet  af  den  rette  Autoritet,  da  er  det  vor  Pligt  at 
klynge  os  til  dette  Løfte  og  flittigen  stræbe  efter  at  faa  det 
opfyldt.  Naturligvis  kan  vi  blive  for  ihærdige  i  vore  Bønner. 
Undertiden  kan  vi  vedblive  at  bede  om  Ting,  som  det  vilde 
være  bedst  for  os  ikke  at  faa.  Tanken,  hvad  Gud  onsker,  jeg 
skulde  have,  —  ikke  hvad  jeg  selv  onsker,  —  skulde  være 
Ledetraaden  i  vore  Bønner  og  være  Aarsag  til  den  Ihærdig- 
hed, vi  lægger  for  Dagen,  naar  vi  beder. 

For  at  vore  Bønner  kan  blive  antagne  af  Herren,  maa  de 
være  inspireret  af  den  en  oprigtig  Tro  paa  ham  og  paa  hans 

Magt  og  Godhed.  En  levende  Tro  paa  en  levende  Gud  er  Sjæ- 
len i  en  sand  Bøn.  Vor  Frelsers  Ord  er  meget  bestemt  i  saa 
Henseende;  thi  han  siger:  »Derfor  siger  jeg  eder:  Alt  hvad  I 
begærer  i  Bønnen,  tro,  at  I  skulle  faa  det,  saa  skal  det  veder- 
fares eder.« 

Mange  Folk  tænker,  at  det  er  naragtigt  at  bede  og  tro,  at 
en  Bon  vil  blive  besvaret.  Disse  Kritikere  af  Bøn  fortæller  os, 
at  Livets  Love  er  Guds  Vilje,  og  de  forandres  ikke  ved  at  bede. 
De,  der  argumenterer  imod  Bønnen,  forstaar  ikke  dens  sande 
Mening.  Vi  beder  i  den  Hensigt  at  ydmyge  os  selv  og  rense 
vore  Hjerter,  saa  vi  kan  komme  i  Harmoni  med  de  af  Guds 
Love,  til  hvilken  den  Velsignelse  er  knyttet,  som  vi  ønsker. 

Alle  stærke  Troende  paa  Bonnens  Virkekraft  tror,  at  Uni- 
verset er  styret  ved  Love,  og  at  alle  Velsignelser,  store  og 
smaa,  der  kommer  til  Menneskenes  Born,  kommer  kun  ved 
absolut  Lydighed  til  Loven.  I  en  sand  Bøn  udmyger  vi  os  for 
Herren  og  overgiver  os  i  Oprigtighed  til  hans  Forsorg.  I  Bon- 
nen  fra  en  ren  Aand  renser  vi  vore  Hjerter  for  enhver  ond  og 
uren  Tanke,  og  vi  ønsker  i  al  Alvorlighed  kun  det,  der  er  vor 
himmelske  Faders  Ønske.  Vi  vil,  hvad  han  vil.  Med  andre 
Ord,  vi  sætter  os  i  Harmoni  med  hans  Love  og  gør  os  derved 
værdige  til  de  Velsignelser,  der  er  fastsat  for  Adlydelse  af 
disse  Love. 

Vi  modtager  ikke  Velsignelser,  just  fordi  vi  beder;  men  ved 
Bøn  af  den  rette  Slags  gor  vi  os  værdige  til  Velsignelsen.  Vor 
Frelsers  Lære  støtter  os  i  den  Idé.  Læg  Mærke  til  hans  be- 
tegnende Ord  i  Luk.  21:  36.:  »Derfor  vaager  og  beder  til  en- 
hver Tid,  at  I  kunne  agtes  værdige  til  at  undfly  alle  de  Ting, 
som  skulle  ske.« 

Den  forstandige  Kristen  tror  ikke,  at  Skaberen  vil  bryde 
eller  forandre  Princippet  i  hans  Love.  Ikke  heller  tror  han, 
at  han  vil  modtage  en  Velsignelse,  som  han  ikke  er  berettiget 
til.  Det  er  et  Menneskes  Værdighed,  der  sætter  det  i  Harmoni 
med  de  store  Love  og  Fordelinger  af  de  store  aandelige  Vel- 
signelser. 

I  Bønnen  mødes  vi  med  Gud,  Hjerte  til  Hjerte,  og  nyder  en 

hellig  Forbi ndelse  med  ham  igennem  den  Hellig  Aand.  I  en 
ren  ublandet  Bon  drages  vi  saa  n;rr  til  barn,  ;it  vi  er  sikker 
paa  hans  Nærværelse  hos  os. 

Bonnen  er  den  Kraft,  der  driver  Universet.  Den  er  den 
Kraft,  der  sprænger  Trældommens  Lænket  fra  vore  Sjæle. 
Den  er  Noglen  til  Kundskabens  og  Visdommens  Skatte.  Den 
er  Indangen  til  Vederkvægelsens  Hus.  Den  vender  Bitterhed 
til  Venlighed  og  bringer  Haab  og  Opmuntring  i  en  fortvivlet 
og  sorgbetynget  Time.  Den  er  en  Beskyttelse  mod  Sjælens 
Fjender.  Den  hjælper  os  over  de  vanskelige  Steder  og  giver 
os  Styrke  i  vore  Skrøbeligheder.  Den  sætter  os  i  Samfund  med 
Gud  og  bringer  os  den  Fred,  der  overgaar  al  Forstand. 


DEN  DANSKE  MISSION. 

TIL  DRESDEN. 

Missionspræsident  Joseph  L.  Petersen  og  Søster  Ida  S.  Pe- 
tersen afrejste  forleden  til  Berlin  og  Dresden  for  at  overvære 
en  Konference  sidstnævnte  Sted  med  Præsident  James  E. 
Talmage.  Samtlige  Missionspræsidenter  i  Europa  forventes  at 
være  til  Stede  den  6.  September  og  folgende  Dage. 

Præsident  over  den  Norske  Mission,  Lorenzo  W.  Anderson, 
og  Præsident  over  den  Svenske  Mission,  Andrew  Johnson, 
gjorde  et  kort  Ophold  her  i  Kobenhavn  paa  deres  Rejse  til 
Dresden. 

FESTMAALTID. 
Sondag  Middag  blev  der  i  den  lille  Sal,  efter  Indbydelse 
fra  Grenens  Organisationer,  serveret  en  fin  Middag  til  Ære 
for  Præsident  Talmage,  Missionærerne  og  de  Besogende  fra 
Malmo  Distrikt. 

MISSIONVERMODE. 
Mandag  Formiddag  og  Resten  af  Dagen  afholdtes  et  Mis- 
sionærmode   med    de    i    Missionen    arbejdende    Missionarer. 

Præsident  Joseph  L.  Petersen  gjorde  nogle  indledende  Be- 
mærkninger og  overgav  derefter  Modet  til  Præsident  Talmage. 

Samtlige  Missionærer  Præs.  Hans  Andersen,  Præs.  N.  P. 
Rasmussen,  Præs.  N.  J.  Larsen,  Richard  T.  Andersen,  George 
Philip  Jensen,  Clarence  B.  Jacohs,  Douglas  Thompson,  Holger 
Petersen,  Peter  L.  Gregersen,  Hyrum  Domgaard,  Karl  M.  J. 
Thomsen,  Alfred  L.  Sorensen,  Clifton  E.  Henrichsen,  Acton  C. 
Jensen,  Gunnar  M.  Nielsen,  Searen  W.  Hansen,  L.  Aage 
Kjølby,  N.  Halvor  Madsen,  Christian  Dausel,  Anders  Peter 
Andersen,  Albert  M.  Olsen,  Le  Roy  Larsen,  P.  S.  Christiansen, 
Wilhelmina  Christiansen  og  Ida  S.  Petersen,  gav  en  Beretning 
om  dem  selv,  deres  Arbejde  og  deres  Interesse  for  samme. 

Præs.  Talmage  udtalte  sin  Tilfredshed  med  de  afgivne  Rap- 
porter og  gav  mange  ypperlige  Raad  og  Instruktioner  til  Mis- 
sionærerne. Flere  Sporgsmaal  besvaredes  af  Præsidenten. 
Præsident  Petersen  gjorde  nogle  Slutningsbemærkninger. 


DEN  NORSKE  MISSION 

HØSTKONFERENCE 

i  den  Norske  Mission  som  folger: 

Trondhjem   den    9.  og  10.  Oktober 

Bergen  »      16.  og  17.       — 

Oslo  »     23.  og  24.       — 

Lorenzo  W.  Anderson, 
Missionspræsident. 

DAAB. 

Soster  Sofie  Hansen  blev  ved  Daab  indlemmet  i  Kirken  i 
Narvik  den  1.  August.  Daabshandlingen  udfortes  af  Ældste 
Marius  Hall  og  Haandspaalæggelse  for  den  Hellig  Aands  Gave 
af  Forstander  Evensen. 

Søster  Hansen  foretog  den  lange  Sorejse  fra  Kirkenes,  som 
ligger  nær  den  russiske  Grænse  oppe  i  Finmarken,  helt  ned 
til  Narvik,  en  Distance  paa  100  Somil,  for  at  blive  dobt,  hvor- 

ved  hun  beviste  sin  usvækkelige  Tro  paa  Evangeliet  og  sin 
store  Overbevisning  om  Guds  Præstedømmes  Ret  til  at  udfore 
denne  vigtige  Handling.  g   g 

DR.  JAMES  E.  TALMAGE'S  BESØG  I  OSLO 
DEN  21.  AUGUST  1927. 

Søndag  den  21.  August  var  Dr.  Talmage  af  de  Tolvs  Raad 
i  Oslo,  hvor  han  overværede  Søndagsskolen  i  Kirkens  Byg- 
ning, Osterhausgaten  27.  Senere  afholdt  han  et  Møde  med 
Missionærerne. 

Om  Aftenen  afholdtes  i  Lokalet  et  offentligt  Møde,  der  le- 
dedes af  Distriktspræsident  James  Erickson.  Missionspræsi- 
dent  Lorenzo  W.  Andersen  talte  om  Vantroen  og  den  oprinde- 
lige Kirkes  Splittelse  i  mange  forskellige  Sekter.  Bar  et  kraf- 
tigt Vidnesbyrd  om  Joseph  Smiths  guddommelige  Mission. 

Hovedtalen  holdtes  af  Dr.  Talmage  over  Emnet:  »De  Sidste 
Dage«.  Den  Tid,  som  vi  nu  lever  i,  er  de  sidste  Dage,  de  Dage, 
som  gaar  umiddelbart  forud  for  Kristi  andet  Komme,  der  er 
nær  for  Haanden.  I  disse  sidste  Dage,  sagde  Taleren,  har  di- 
rekte Aabenbaring  fra  Himlen  til  Jorden  igen  fundet  Sted,  og 
gennem  de  sidste  Dages  Profetier  har  Herren  igen  talt  til  sine 
Børn  paa  Jorden.  Dette  Værk  blev  indledet  i  1820,  da  den 
evige  Fader  og  hans  Son  Jesus  Kristus  aabenbarede  sig  til  den 
unge  Mand  Joseph  Smith  i  Staten  New  York,  U.  S.  A.,  i  hvil- 
ken Stat,  ti  Aar  senere,  Jesu  Kristi  Kirke  af  Sidste  Dages  Hel- 
lige blev  organiseret  under  himmelsk  Vejledning.  Ved  Besøg 
af  himmelske  Sendebud  blev  det  hellige  Præstedømme  gen- 
givet til  Jorden,  og  i  Dag  bliver  Daab  og  de  øvrige  Ordinancer, 
som  er  nødvendig  til  Frelse,  udført  her  paa  Jorden  med  al 
den  Fuldmagt  og  Myndighed,  som  er  nødvendig  hertil,  og  som 
eksisterede  i  de  tidligere  Tider.  »Mormonismen«s  Budskab  til 
Verden  er  et  Fredens  og  Kærlighedens  Budskab,  men  det  er 
ogsaa  en  Advarsels  Røst  om  alle  de  Ødelæggelser,  som  er 
blevet  forudsagt  af  Herren  og  hans  Profeter  og  Apostle,  Øde- 
læggelser, som  er  kommen,  og  andre,  som  endnu  vil  komme 
over  Menneskeheden,  medmindre  den  omvender  sig  og  ad- 

lyder  Herrens  Befalinger,  i  Overensstemmelse  med  Jesu  Kristi 
Evangeliums  Love.  Doktoren  rettede  en  indtrængende  Appel 
til  Folket  om  at  iagttage  Tidernes  sikre  og  umiskendelige 
Tegn  og  at  leve  et  godt  og  rent  Liv  i  Forventning  af  Tidernes 
Ende. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  271.) 
Præstedømmets  Overdragelse.  Her  paa  Jorden  blev  Prajste- 

dømmet  forst  overdraget  Adam,  og  fra  Adam  gennem  hans 
Efterkommere  i  direkte  Slægtlinie  til  Noa.  Ethvert  Led  fremad 
i  Præstedommets  Kæde  er  bleven  opbevaret.  Efter  Noa  Tid 
blev  det  ligeledes  Mennesket  meddelt  under  mange  Gene- 
rationer. Jesus  skænkede  sine  Disciple  Præstedømmet.  Til  for- 
skellige Tider  i  Verdens  Historie  har  Gud  tildelt  Menneskene 
Præstedømmet,  som  saa  er  forblevet  paa  Jorden  i  kortere  eller 
længere  Tid.  — 

I  disse  »sidste  Dage«,  da  Kirken  paany  blev  oprettet,  kom 
Johannes  den  Døber  personlig  og  meddelte  Joseph  Smith  og 
Oliver  Gowdery  det  aaronske  Præstedomme.  Lidt  senere  kom 
Peter,  Jacob  og  Johannes  —  som  selv  havde  modtaget  Præste- 
dømmet fra  Jesus  Kristus,  og  som  i  sin  Tid  repræsenterede 
Præsidentskabet  over  Præstedømmet  —  til  Joseph  Smith  og 
Oliver  Cowdery  og  skænkede  dem  det  hellige  Præstedømme 
og  Apostelembedet,  der  medførte  Autoritet  i  Præstedømmets 
lavere  Afdelinger.  I  Kristi  Kirke  kan  man  nøjagtig  følge 
Præstedommets  Autoritet  i  lige  Linje  tilbage  til  Gud,  dets  Op- 
hav, som  det  i  Virkeligheden  repræsenterer. 

PRÆSTEDØMMETS  MYNDIGHED. 

Præstedommets  Myndighed  er  noget,  som  ofte  misforstaas, 
og  som  er  den  Anstødssten,  der  forvolder  mangen  Mands  og 
Kvindes  aandelige  Skibbrud. 

Myndighedsgrundvolden.   Myndighed   bestaar   i   Magt  eller 

Rettighed  til  at  befale  eller  til  at  handle.  Mennesket,  der  lige 
fra  Begyndelsen  var  sig  selv  bevidst  og  i  Besiddelse  af  Vilje, 
higede  efter  Sandhed  og  erhvervede  sig  ny  Kundskab.  Efter- 
som Mennesket  gradvis  tiltog  i  Intelligens,  lærte  det  at  kon- 
trollere naturlige  Kræfter,  den  ene  efter  den  anden.  Kundskab, 
rettelig  anvendt,  blev  Magt;  og  en  intelligent  Kundskab  er  al 
Myndigheds  eneste,  sande  Grundvold.  Jo  mere  Intelligens 
man  er  i  Besiddelse  af,  des  mere  Myndighed  kan  man  udøve. 
Derfor:  »Guds  Herlighed  er  Intelligens«.  Det  vil  sige,  Guds 
Herlighed  bestaar  i  den  uendelig  store  Intelligens,  han  har 
erhvervet  sig.  Enhver,  der  udover  Myndighed,  burde  forstaa 
dette. 

Uindskrænket  Myndighed.  En  saadan  ophøjet  Myndighed, 
der  hviler  paa  en  voksende  intelligent  Kundskab,  kan  benæv- 
nes absolut  eller  uindskrænket  Autoritet.  Alle  andre  Slags 
Autoritet,  og  der  eksisterer  mange  Slags,  maa  have  sit  Ud- 
spring fra  absolut  Autoritet,  thi  det  er  al  Myndigheds  Ophav. 

Intet  i  hele  Universet  kan  tilfulde  forstaas,  og  absolut  Au- 
toritet betyder  ikke,  at  fuldkommen  Kundskab  eller  fuldstæn- 
dig Magt  er  bleven  opnaaet  over  noget  i  Universet.  Universet 
vil  for  evigt  aabenbare  sine  Hemmeligheder.  Med  absolut  Au- 
toritet hentydes  til  den  Slags  Myndighed,  der  direkte  er  Re^ 
sultat  af  en  intelligent  Kundskab  angaaende  det,  man  skal 
udøve  sin  Myndighed  over.  Autoritet  kan  altsaa  kun  være  ab- 
solut eller  uindskrænket,  saa  langt  Kundskaben  rækker;  og 
den  bliver  mere  absolut,  efterhaanden  som  mere  Kundskab 
erhverves.  Guds  Love  er  aldrig  vilkaarlige;  de  har  altid  Sand- 
hed som  Grundvold. 

Overdraget  Myndighed.  Væsener,  der  formedelst  en  højere 
Intelligens  er  i  Besiddelse  af  absolut  Myndighed,  finder  det 
maaske  nødvendigt  eller  formaalstjenligt  at  lade  andre  ud- 
øve denne  Myndighed  for  dem.  Dette  kan  kaldes  overdraget 
Myndighed.  Dette  er  ikke  nødvendigvis  ensbetydende  med, 
at  de,  der  saaledes  er  anbetroet  Myndighed,  tilfulde  forstaar 
Meningen,  forbunden  med  den  Autoritet,  de  udøver.  Arbejd  s- 

manden  i  Fabrikken  udfører  sit  Foretagende  paa  den  Maade, 
der  er  bleven  ham  anvist  af  den  ledende  Tekniker,  og  han 
opnaar  de  selvsamme  Resultater,  endskønt  han  ikke  saa  fuld- 
stændig som  Mesteren  forstaar  de  underliggende  Principper. 

Enhver,  som  paa  Udviklingens  Bane  er  naaet  saa  langt 
frem  som  til  Jordelivet,  er  i  Besiddelse  af  en  vis  Grad  absolut 
Myndighed,  eftersom  han  har  erholdt  Kundskab  angaaende 
Naturen,  der  sikrer  ham  Kontrol  over  mange  omkringliggende 
Kræfter.  Enhver  normal  Person  ejer  eller  burde  være  i  Be- 
siddelse af  en  Del  overdraget  Myndighed,  som,  selv  om  man 
ikke  fuldtud  fatter  dens  Betydning,  kan  udøves  under  Ledelse 
af  en  højere  Intelligens. 

Embedsmyndighed.  I  en  Organisation  som  Kirken  maa  en- 
hver Virksomhed  styres  formedelst  antagne  Love.  De,  der  er 
bleven  valgt  som  Embedsmænd  til  at  gennemføre  disse  Love 
saa  vel  som  at  se  til,  at  Kirkens  Arbejde  udføres,  udøver  sim- 
pelthen deres  Embedsmyndighed.  Myndighed  eller  Embede  er 
kun  en  Slags  overdraget  Autoritet,  modtaget  fra  Folket,  som 
underkaster  sig  visse  Embedsmænd,  der  skal  haandhæve  de 
af  Folket  vedtagne  Love.  Selv  den  Autoritet,  der  tilhører  of- 
ficielle Stillinger,  maa  have  intelligent  Kundskab  som  Grund- 
lag, og  selve  Kirkens  Organisation  maa  være  saaledes  bemyn- 
diget. Embedsmyndigheden  er  derfor  bedst  udøvet,  naar  de, 
der  er  i  Besiddelse  af  den,  med  Flid  har  gjort  sig  skikkede  til 
deres  Gerning. 

De  Fejltagelser,  som  Embedsmænd  gør  sig  skyldige  i,  beror 
i  Almindelighed  paa,  at  de  mangler  den  fornødne  Intelligens 
til  at  udfore  deres  Embedspligter.  Men  heldigvis  er  Kirken 
saaledes  organiseret,  at  dens  Embedsmænd  kan  stilles  for  Kir- 
kens Domstole  og  deres  Handlinger  blive  undersøgte,  naar 
som  helst  Folket  mener,  at  de  udøver  en  uretfærdig  Myndig- 
hed over  dem.  Som  sagt,  det  er  lettest  for  saadanne  at  begaa 
Fejltagelser,  som  ikke  forbereder  sig  for  sin  Gerning. 

Myndighed  og  Handlefrihed.  Endskønt  intelligent  Kundskab 
i  Virkeligheden  er  Grundlaget  for  den  højeste  Myndighed  — 

absolut  Myndighed  —  er  det  alligevel  ikke  retfærdigt  for 
nogen  at  udøve  sin  Myndighed  paa  en  saadan  Maade,  at  den 
modsætter  sig  andres  Vilje.  Handlefrihedens  Lov  maa  ikke 
krænkes;  ejheller  er  det  tilladt  at  gøre  noget,  der  i  mindste 
Maade  forhindrer  Mennesket  i  at  udvikle  sig  under  den  store 
Lov. 

Derfor  maa  Myndighed  kun  udøves  paa  en  for  andre  fordel- 
agtig Maade.  Men  naar  Samfundet  som  et  Hele  har  vedtaget 
visse  Love  som  en  Rettesnor  og  har  beskikket  visse  Embeds- 
mænd til  at  opretholde  Loven,  er  det  klart,  at  de,  der  ikke 
godvillig  adlyder  Loven,  bliver  straffet,  uden  at  dette  i  nogen 
Maade  gør  Indgreb  i  deres  Handlefrihed,  eftersom  Lovene 
blev  vedtagne  af  alle.  Det  er  kun  i  Tilfælde  af,  at  en  Person 
unddrager  sig  eller  skiller  sig  fra  Samfundet,  at  Samfundets 
Love  bliver  virkningsløse  overfor  Vedkommende. 

Eftersom  Striden  om  Handlefrihed  ikke  paany  maa  optages, 
er  det  magtpaaliggende,  at  Lovene,  som  Folket  selv  har  god- 
kendt, maa  haandhæves;  derfor  er  det,  at  Kirkens  Embeds- 
mænd —  der  simpelthen  repræsenterer  Kirkens  Medlemmer 
—  af  Folket  maa  antages  som  saadanne.  Kirken  regeres  af 
dens  Medlemmer  gennem  disses  valgte  Autoriteter.  Dersom 
noget  Medlem  modsætter  sig  Retfærdighedens  Krav,  hænder 
der  Vedkommende  i  sidste  Instans  intet  videre,  end  at  han 
bliver  afskaaren  fra  Organisationen  —  udelukket  af  Kirken, 
som  det  hedder.  Præstedømmet  har  ingen  Myndighed  til  at 
idomme  nogen  anden  Straf.  Den  Straf,  der  rammer  den  Ugu- 
delige, er  af  Naturen  automatisk  eller  uvilkaarlig;  den  vil  selv 
udfinde  Synderen. 

Selv  myndig  hed.  Præstedømmet,  som  Mennesket  har  mod- 
taget, er  i  og  for  sig  en  Myndighed,  som  hvert  Menneske  til 
alle  Tider  kan  gøre  Brug  af  i  sit  eget  Forhold  til  Gud.  For- 
medelst Præstedømmets  Myndighed  har  han  Rettighed  til  i 
Røn  eller  paa  anden  Maade  at  komme  i  Samfund  med  Gud; 
og  til  at  modtage  Meddelelser  fra  intelligente  Væsener,  der 
omgiver  Mennesket,  og  som  kan  bibringe  ham  Styrke  og  Til- 

fredsslillelse.  Menneskets  egen  Gerning  skulde  være  uadskille- 
lig forenet  med  Præstedømmets  Magt  i  saa  stort  Omfang,  som 
han  besidder  denne.  (Fortsættes.) 


Med  Hensyn  til  Tiendeloven  siger  Præsident  Talmage:  »Ly- 
dighed til  Tiendeloven  er  en  af  de  stærkeste  Faktorer  til  Ud- 
dannelsen af  trofaste  Sidste  Dages  Hellige,  for  det  kræver  en 
levende,  voksende  Tro.  Trofast  Udførelse  af  denne  Pligt  vil 
lede  til  storre  Aandsudvikling  og  Karakterdannelse,  begge 
der  vil  være  stærke  i  Fristelsesøjeblikket.  Den  Onde  har 
ikke  Magt  til  at  overkomme  dem,  som  holder  Guds  Befalinger. 
Ingen  vil  nogensinde  tabe  sit  Vidnesbyrd  eller  vende  sig  fra 
Retskaffenhedens  Bane,  som  tilfulde  udforer  sine  Pligter,  og 
en  Del  af  disse  Pligter  er,  at  han  maa  betale  Tiende  til  Her- 
ren. 

Vi  ønsker  Fred  over  hele  Verden.  Vi  onsker,  at  Kærlighed 
og  god  Forstaaelse  skulde  eksistere  over  hele  Verden  og 
iblandt  alle  Folk  i  Verden.  Men  den  Fredens  Aand  og  Kær- 
lighed, som  skulde  eksistere  i  Verden,  kan  aldrig  komme,  før 
Menneskene  vil  modtage  og  anerkende  hans  Magt  og  Autori- 
tet, som  er  guddommelig,  og  som  ikke  findes  hos  de  Vise. 

Præs.  Joseph  F.  Smith. 

Thi  dette  er  Kærlighed  til  Gud,  at  vi  holde  hans  Bud;  og 
hans  Bud  er  ikke  svære. 

